b'\n_START_ARTICLE_\nKy\xc5\xa1tym\n_START_SECTION_\nYdinonnettomuus 1957\n_START_PARAGRAPH_\nKy\xc5\xa1tym on l\xc3\xa4hell\xc3\xa4 "Majak"-ydinj\xc3\xa4telaitosta (tuolloin plutoniumintuotantolaitos), jossa syyskuussa 1957 sattui voimakas r\xc3\xa4j\xc3\xa4hdys ydinj\xc3\xa4tes\xc3\xa4ili\xc3\xb6ss\xc3\xa4, joka johti laajan alueen radioaktiiviseen saastumiseen. Kyseinen 6-luokan ydinonnettomuus oli maailmanhistorian toiseksi pahin ja siihenastisista pahin ydinonnettomuus. Laskeuma-alueesta, johon Ky\xc5\xa1tym kuului, on my\xc3\xb6hemmin k\xc3\xa4ytetty nimityst\xc3\xa4 "Ky\xc5\xa1tymin jalanj\xc3\xa4lki". Tuolla alueella asui 270\xc2\xa0000 henke\xc3\xa4, mutta vain noin 10\xc2\xa0000 henke\xc3\xa4 evakuoitiin. Noin 800 km\xc2\xb2 maata julistettiin k\xc3\xa4ytt\xc3\xb6kieltoon, mutta 82 prosenttia alueesta on my\xc3\xb6hemmin metsitetty ja otettu maatalousk\xc3\xa4ytt\xc3\xb6\xc3\xb6n. Neuvostoliiton viranomaiset salasivat Ky\xc5\xa1tymin onnettomuuden vuoteen 1980 asti.'